На варшаўскіх кірмашах і каля крамаў часта можна ўбачыць беларусаў, якія прапануюць мінакам пачкі "L&M" і "Marlboro" без акцызных значкаў. Бліжэй да ўсходняй мяжы нашых суайчыньнікаў значна больш. Яны прадаюць цыгарэты самастойна, альбо здаюць гуртам палякам, якія вязуць іх далей да мяжы зь Нямеччынай. Афіцыйна, адна асоба можа правозіць праз мяжу 18 пачкаў цыгарэтаў, аднак спрактыкаваныя чаўнакі ўсяляк іх хаваюць і звычайна правозяць прынамсі ў два разы больш.